Готлиб Конрад Пфефел
Ракът

Превод от неизвестен език: Димитър Дублев, —

chitanka.info

Когато феята от горския чертог,

край който преминаваше поток,

престана с рака гостите да забавлява,

докосна го едва —

той оживя

и пак закрачи в росната трева.

Пред братята учудени застава

в сребро и пурпур като кардинал.

— Да би издал —

извика му един от тях тогава —

такава дреха как се получава?

— По-просто нещо няма.

— Кажи ни! — всички му крещят.

— Ще се оставиш жив да те сварят.

Не бива за блестящо облекло

да се завижда на съсед, защото —

ела да ти пошепна на ухото

какво му струва то.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.